ફિલ્મનો સુપરહીરો સંપૂર્ણ ભારતીય છે, ડિરેક્ટર ભારતીય છે અને હૉલીવુડને ટક્કર મારે એવી સ્પેશ્યલ ઇફેક્ટ્સ પણ ભારતીયો દ્વારા તૈયાર થઈ છે; પણ મજાની વાત એ છે કે ફિલ્મ ‘ક્રિશ ૩’ના વિલન વિવેક ઑબેરૉયની જે મૅનવેર ગૅન્ગ છે એ હૉલીવુડની સુપરહીરો ફિલ્મ ‘એક્સ-મેન’ની વિલન ગૅન્ગ પરથી તૈયાર કરવામાં આવી છે. અલબત્ત, રાકેશ રોશન આ માનવા તૈયાર નથી પણ જે કોઈએ ‘એક્સ-મેન’ ફિલ્મ જોઈ હશે તેમને મૅગ્નેટો કૅરૅક્ટર અને તેની ગૅન્ગની ખબર હશે. કાલ બનેલા વિવેક ઑબેરૉયનું કૅરૅક્ટર લોખંડને પોતાની તરફ આકષીર્ લેતા મૅગ્નેટો જેવું જ આપવામાં આવ્યું છે. કંગના અને અન્ય કૅરૅક્ટર પણ આ જ ફિલ્મ પરથી લેવામાં આવ્યાં છે.